Procol Harum

**Procol Harum** je britská rocková skupina, ktorá vznikla v roku 1967. Patrí medzi tie zoskupenia, ktoré výrazne prispeli k rozvoju progresívneho a neskôr aj symfonického rocku. Napriek tomu, že kapela bola známa štýlom, ktorý bol silne ovplyvnený barokovými a klasickými vplyvmi ich hudobný prejav je poznačený hlavne  blues, R&B a soulom. 

Kapela vznikla v meste Southend-on-Sea v anglickom grófstve Essex na základoch skupiny The Paramounts, ktorá sa v roku 1964 so svojou verziou skladby „Poison Ivy“ od autorskej dvojice Jerry Leiber a Mike Stoller (autori viacerých hitov Elvisa Presleya) dostala na 35. miesto do britských singlových rebríčkov. Viedli ju vtedy Gary Brooker a Robin Trower a spoluúčinkovali s nimi Chris Copping a B. J. Wilson. Skupina sa potom ako nedosiahla žiadny ďalší výrazný úspech rozpadla.

V apríli roku 1967 začal Brooker spolupracovať s básnikom Keithom Reidom, s hráčom na organ Hammond, Matthewom Fisherom, gitaristom Rayom Royerom a hráčom na basovú gitaru, Davidom Knightsom. Názov Procol Harum, dal tomuto novému zoskupeniu ich vtedajší manažér Guy Stevens podľa mena barmskej mačky, ktorú doma chovala jeho priateľka. Zloženie kapely sa v priebehu rokov viackrát menilo.

Ich najznámejšou skladbou je nahrávka „A Whiter Shade of Pale“. Singel s touto nahrávkou so svojim dosiahnutým predajom 10 miliónov nosičov sa nachádza v čele rebríčka najpredávanejších singlov sveta. V roku 2004 ho časopis *[[Rolling Stone]]* dal na 57. miesto zoznamu najlepších skladieb všetkých čias. 

V októbri roku 2012 bola skupina Procol Harum nominovaná na uvedenie do Rokenrolovej siene slávy, no táto nominácia bola neúspešná.

## Členovia skupiny
;Súčasní členovia
*Gary Brooker – spev, klavír (1967 – 1977, 1991 – súčasnosť)
*Keith Reid – texty (1967 – 1977, 1991 – súčasnosť)
*Geoff Whitehorn – gitary (1991 – súčasnosť)
*Matt Pegg – basová gitara (1993 – súčasnosť)
*Josh Phillips – organ (1993, 2004 – súčasnosť)
*Geoff Dunn – bicie nástroje (2006 – súčasnosť)

;Bývalí členovia
*Matthew Fisher – organ, spev (1967 – 1969, 1991 – 2003)
*Dave Knights – basová gitara (1967 – 1969)
*Ray Royer – gitary (1967)
*Bobby Harrison – bicie nástroje (1967)
*B.J. Wilson – bicie nástroje, perkusie (1967 – 1977; umrel v roku 1990)
*Robin Trower – gitary, spev (1967 – 1971, 1991)
*Chris Copping – basová gitara, organ (1969 – 1977)
*Dave Ball – gitary (1971 – 1972)
*Alan Cartwright – basová gitara (1972 – 1976)
*Mick Grabham – gitary (1972 – 1977)
*Tim Renwick – gitary (1977, 1991)
*Pete Solley – organ (1977)
*Dee Murray – basová gitara (1977; umrel v roku 1992)
*Dave Bronze – basová gitara (1991 – 1993)
*Mark Brzezicki – bicie nástroje (1991 – 1992, 2000 – 2006)
*Jerry Stevenson – gitary, mandolína (1991)
*Don Snow – organ (1992)
*Ian Wallace – bicie nástroje (1993; umrel v roku 2007)
*Graham Broad – bicie nástroje (1995, 1997)
*Henry Spinetti – bicie nástroje (1996)

## Diskografia
;Štúdiové albumy
* 1967 – *[[Procol Harum (album)|Procol Harum]]*
* 1968 – *[[Shine on Brightly]]*
* 1969 – *[[A Salty Dog]]*
* 1970 – *[[Home (Procol Harum)|Home]]*
* 1971 – *[[Broken Barricades]]*
* 1973 – *[[Grand Hotel (album)|Grand Hotel]]*
* 1974 – *[[Exotic Birds and Fruit]]*
* 1975 – *[[Procol's Ninth]]*
* 1977 – *[[Something Magic]]*
* 1991 – *[[The Prodigal Stranger]]*
* 2003 – *[[The Well's on Fire]]*
* 2022 – *[[Novum]]*

## Referencie

## Iné projekty

## Zdroj


Kategória:Britské hudobné skupiny
Kategória:Psychedelické hudobné skupiny
Kategória:Anglické progresívnorockové hudobné skupiny